Document ID: /roh_data/filtered/Billingualer_Corpus_interleaved-de-rm.jsonl.gz/1218

This is a text translated from German to Rumantsch Grischun.
Neuer Lohnausweis wird in Graubünden ab 2007 eingeführt

Zeitgemäss, transparenter und vor allem gerechter, so präsentiert sich der neue Lohnausweis. Die Kantonale Steuerverwaltung hat entschieden, ihn ab dem Jahre 2007 einzuführen.

Jeder Arbeitgeber ist verpflichtet, einen Lohnausweis auszustellen, in dem alle Leistungen deklariert werden, die dem Arbeitnehmer im Zusammenhang mit dem Arbeitsverhältnis ausgerichtet werden. Mit dem neuen Lohnausweis wird ein gesamtschweizerisch einheitliches Lohnformular geschaffen. Die heutigen 26 kantonalen Lohnausweise haben ausgedient.

Für die Einführung des neuen Lohnausweises ist die kantonale Steuerverwaltung als Veranlagungsbehörde zuständig. Sie hat in Absprache mit dem Finanz- und Militärdepartement entschieden, den neuen Lohnausweis für die Steuerperiode 2007 einzuführen; auszufüllen ist der neue Lohnausweis anfangs 2008. Von wenigen Ausnahmen abgesehen werden auch die anderen Kantone den neuen Lohnausweis auf dieses Datum hin einführen. Sind Lohnausweise für das Steuerjahr 2007 nicht erst im Jahre 2008, sondern bereits im Kalenderjahr 2007 zu erstellen, kann noch das alte Formular verwendet werden. Ab dem Kalenderjahr 2008 gilt nur noch der neue Lohnausweis. Eine einmalige Ausnahme wird einzig jenen Unternehmungen zugestanden, die aus technischen Gründen nicht in der Lage sind, den neuen Lohnausweis für die Löhne 2007 im Jahre 2008 anzuwenden.

Der neue Lohnausweis wurde im Rahmen eines Pilotprojektes, das eine gemischte Arbeitsgruppe durchführte, getestet. Der Arbeitsgruppe gehörten Vertreter der Wirtschaft und der Steuerbehörden an. Die Auswertung des Projekts zeigte, dass der neue Lohnausweis die gestellten Anforderungen erfüllt.

Gerechter und transparenter

Wurde noch vor wenigen Jahren der Lohn in aller Regel in Franken ausbezahlt, erbringen die Arbeitgeber heute für ihre Arbeitnehmer die vielfältigsten Leistungen. Nebst dem in Franken ausgewiesenen Lohn werden Sonderzahlungen und Gehaltsnebenleistungen erbracht. Dazu gehören unter anderem die Gewährung von Rabatten auf Leistungen und Waren, die freie Benutzung von Geschäftswagen sowie die Bezahlung von Versicherungsprämien. Der geltende Lohnausweis enthielt keine besondere Rubrik "Gehaltsnebenleistungen". Für die Arbeitgeber wurde es deshalb immer schwieriger, ihre Leistungen an die Arbeitnehmer vollständig und korrekt zu deklarieren. Hier setzt der neue Lohnausweis an, indem spezielle Zeilen für Gehaltsnebenleistungen geschaffen wurden. Dadurch wird das Ausfüllen für die Arbeitgeber einfacher. Mit dem neuen Lohnausweis wird also der neuen, komplexen Lohnstruktur Rechnung getragen.

Dadurch, dass eine vollständige Deklaration sämtlicher Leistungen aus dem Arbeitsverhältnis sichergestellt werden kann, verwirklicht der neue Lohnausweis auch den Grundsatz der rechtsgleichen Besteuerung. Müsste ein Arbeitnehmer, der einen Teil seines Lohnes in Form von Nebenleistungen erhält, diese nicht auch als Lohnbestandteil versteuern, wäre er gegenüber all jenen Arbeitnehmern privilegiert, deren Lohn keine Gehaltsnebenleistungen enthält. Hier zeigt sich, dass der neue Lohnausweis zu einer erhöhten Steuergerechtigkeit führt. Wesentlich ist die Feststellung, dass mit dem neuen Lohnausweis nicht neues materielles Recht geschaffen, sondern der korrekte Vollzug des geltenden Rechts sichergestellt wird.

Benützt beispielsweise ein Arbeitnehmer einen Geschäftswagen auch für private Zwecke und übernimmt der Arbeitgeber sämtliche Kosten mit Ausnahme jener für das Benzin, beträgt der zu deklarierende Privatanteil Geschäftswagen pro Monat 0.8% des Kaufpreises, mindestens aber Fr. 150.- pro Monat.

Der neue Lohnausweis muss auch im Zusammenhang mit dem neu geplanten "Einheitlichen Lohnmeldeverfahren (ELM)" gesehen werden. Dessen Ziel ist es, die Abläufe so zu vereinfachen, dass die Unternehmen die Lohndaten in Zukunft nur noch einmal bearbeiten müssen. Anschliessend soll ein Mausklick genügen, damit die Daten korrekt via Internet der Unfallversicherung, der AHV-Ausgleichskasse und der Steuerbehörde übermittelt werden (weitere Hinweise unter www.swissdec.ch).

Seminar zum neuen Lohnausweis

Aufgrund der grossen Nachfrage wird der neue Lohnausweis auch in elektronischer Form im Internet zum Download angeboten. Die Unterlagen zum neuen Lohnausweis sind auf der Homepage der Kantonalen Steuerverwaltung abrufbar (www.stv.gr.ch).

Die Kantonale Steuerverwaltung führt mit dem Treuhänderverband Graubünden am 15. Dezember 2006 ein öffentliches Halbtagesseminar zum aktuellen Thema "Der neue Lohnausweis und Spesenreglement" durch (Anmeldung über die Homepage des Treuhänderverbandes Graubünden www.stvgr.ch oder andrea.schmidt@7270.ch). Das Seminar findet in Chur statt und richtet sich an Treuhänder, Personalbüros, aber auch an alle interessierten Personen. Überdies wird die Steuerverwaltung anfangs 2007 zusammen mit dem Gewerbeverband eine Veranstaltung zum gleichen Thema durchführen.

Nicht zu deklarierende Leistungen

Grundsätzlich unterliegen alle Leistungen des Arbeitgebers der Steuerpflicht und sind im Lohnausweis anzugeben. Aus Gründen der Praktikabilität müssen verschiedene Leistungen nicht deklariert werden. Gewähren beispielsweise Arbeitgeber ihren Arbeitnehmern Rabatte auf eigenen Produkten, die zum Eigenbedarf bestimmt sind, den Rahmen des Üblichen nicht übersteigen und mindestens die Selbstkosten decken, sind diese Rabatte steuerfrei. Als üblich gelten beispielsweise: Rabatte von Warenhäusern bis zu 20% des Verkaufspreises, bei Lebensmitteln bis zu 10%. Demgegenüber sind grosse Anschaffungen mit einem sehr hohen Rabatt, z.B. Kauf eines Autos mit 35% Rabatt, im neuen Lohnausweis anzugeben.

Neben den üblichen Rabatten müssen ferner unter anderem auch folgende Leistungen nicht auf dem neuen Lohnausweis deklariert werden:

- Gratis abgegebene Halbtaxabonnemente

- Private Nutzung von Arbeitswerkzeugen (Handy, Computer etc.)

- Übliche Naturalgeschenke bis Fr. 500.- pro Ereignis

- Gratis-Parkplatz am Arbeitsort

- REKA-Check-Vergünstigungen bis Fr. 600.- jährlich (zu deklarieren sind lediglich Vergünstigungen, soweit sie Fr. 600.- pro Jahr übersteigen)

Aus- und Weiterbildungskurse

Im Gegensatz zum geltenden Lohnausweis sieht der neue Lohnausweis eine separate Zeile für die vom Arbeitgeber bezahlten Weiterbildungskosten vor. Der Grund hiefür liegt darin, dass immer wieder Unklarheiten auftauchen, wenn der Arbeitnehmer in seiner Steuererklärung "Weiterbildungskosten" in Abzug bringt. In diesen Fällen muss die Steuerbehörde abklären, ob nicht der Arbeitgeber diese Auslagen dem Arbeitnehmer vergütet hat. Mit dem neuen Lohnausweis können diese Umtriebe vermieden werden. Neu gilt folgende Regelung:

- Vergütungen des Arbeitgebers für die Aus- und Weiterbildung, die einem Arbeitnehmer in Geldform ausbezahlt werden, sind auf dem neuen Lohnausweis immer anzugeben. Sofern es sich um Weiterbildungskosten handelt, kann sie der Arbeitnehmer in seiner privaten Steuererklärung in Abzug bringen.

- Beiträge an die Aus- und Weiterbildung, die der Arbeitgeber an Dritte (z.B. Schule) leistet, sind nur dann anzugeben, wenn sie in einem Jahr mindestens Fr. 12'000.- ausmachen. Der Arbeitgeber hat nicht zwischen Weiterbildungs- und Ausbildungskosten zu unterscheiden. Die Frage der Steuerbarkeit stellt sich in der Steuererklärung des Arbeitnehmers.

Gremium: Steuerverwaltung

Quelle: dt Steuerverwaltung

Data: 27.11.2006

Il nov attest da salari vegn introducì en il Grischun a partir da l'onn 2007

En moda moderna, pli transparenta e cunzunt pli gista - uschia sa preschenta il nov attest da salari. L'administraziun chantunala da taglia ha decidì d'introducir il nov attest da salari a partir da l'onn 2007.

Mintga patruna e mintga patrun è obligà d'emetter in attest da salari. En quel vegnan decleradas tut las prestaziuns che vegnan pajadas a la lavuranta u al lavurant en connex cun la relaziun da lavur. Cun il nov attest da salari vegn stgaffì in formular da salari unitar per l'entira Svizra. Ils 26 attests da salari chantunals actuals han pia fatg lur servetsch.

Per introducir il nov attest da salari è cumpetenta l'administraziun chantunala da taglia sco autoritad da taxaziun. En enclegientscha cun il departament da finanzas e militar ha ella decidì d'introducir il nov attest da salari per la perioda fiscala 2007; il nov attest da salari sto vegnir emplenì il cumenzament da l'onn 2008. Cun paucas excepziuns vegnan er ils auters chantuns ad introducir il nov attest da salari sin questa data. Sche attests da salari per l'onn fiscal 2007 na ston betg vegnir emess pir l'onn 2008, mabain gia l'onn chalendar 2007, po anc vegnir utilisà il formular vegl. A partir da l'onn chalendar 2008 vala mo pli il nov attest da salari. In'excepziun unica vegn concedida sulettamain a quellas interpresas che n'èn - per motivs tecnics - betg en il cas d'applitgar l'onn 2008 il nov attest da salari per ils salaris da l'onn 2007.

En il rom d'in project da pilot ha ina gruppa da lavur fatg tests cun il nov attest da salari. A la gruppa da lavur appartegnevan represchentantas e represchentants da l'economia e da las autoritads da taglia. L'evaluaziun dal project ha mussà ch'il nov attest da salari ademplescha las pretensiuns ch'èn vegnidas fatgas.

Pli gist e pli transparent

Entant ch'il salari vegniva pajà avant paucs onns per regla en francs, furneschan las patrunas ed ils patruns oz per lur lavurantas e per lur lavurants las prestaziuns las pli differentas. Ultra dal salari ch'è cumprovà en francs vegnan purschids pajaments spezials e prestaziuns accessoricas al salari. Latiers tutgan tranter auter la concessiun da rabats sin prestaziuns e sin rauba, il diever liber d'autos da fatschenta sco er il pajament da premias d'assicuranza. L'attest da salari da fin ussa na cuntegneva betg ina rubrica speziala per las "prestaziuns accessoricas al salari". Perquai èsi daventà pli e pli difficil per las patrunas e per ils patruns da declerar en moda cumpletta e correcta las prestaziuns ch'ellas e ch'els furneschan a las lavurantas ed als lavurants. Qua gida il nov attest da salari. El cuntegna lingias spezialas per prestaziuns accessoricas al salari. Uschia èsi pli simpel per las patrunas e per ils patruns da l'emplenir. Il nov attest da salari tegna pia quint da la nova structura da salari cumplexa.

Tras quai ch'i po vegnir garantì che tut las prestaziuns or da la relaziun da lavur vegnan decleradas cumplettamain, realisescha il nov attest da salari er il princip da l'imposiziun da taglia giuridicamain eguala. Sch'ina lavuranta u sch'in lavurant che survegn ina part da ses salari en furma da prestaziuns accessoricas na stuess betg pajar taglia per questas prestaziuns sco cumponentas dal salari, fiss ella u el privilegià envers tut quellas lavurantas ed envers tut quels lavurants che han in salari senza prestaziuns accessoricas. Qua sa mussi ch'il nov attest da salari chaschuna ina giustia fiscala pli gronda. Impurtanta è la constataziun ch'il nov attest da salari na stgaffescha betg nov dretg material, mabain garantescha ch'il dretg vertent vegn exequì correctamain.

Sch'ina lavuranta u sch'in lavurant dovra per exempel in auto da fatschenta er per intents privats e sche la patruna u sch'il patrun surpiglia tut ils custs cun excepziun dal benzin, importa la part privata che sto vegnir declerada per mais per l'auto da fatschenta 0.8% dal pretsch da cumpra, almain dentant 150.- francs per mais.

Il nov attest da salari sto vegnir contemplà er en connex cun la "procedura unifitgada per communitgar il salari (PUCS)". Sia finamira è da simplifitgar ils andaments, uschia che las interpresas ston elavurar en l'avegnir mo anc ina giada las datas dal salari. Suenter duai in clic sin la mieur bastar, per che las datas vegnian tramessas correctamain sur l'internet a l'assicuranza cunter accidents, a la cassa da cumpensaziun da la AVS ed a l'autoritad da taglia (dapli infurmaziuns sut www.swissdec.ch).

Seminari tar il nov attest da salari

Sin basa dal grond interess vegn purschì il nov attest da salari er en furma electronica en l'internet per al chargiar sin l'agen computer. Ils documents tar il nov attest da salari pon vegnir chargiads giu da la pagina d'internet da l'administraziun chantunala da taglia (www.stv.gr.ch).

Ensemen cun l'uniun grischuna da las fiduziarias e dals fiduziaris organisescha l'administraziun chantunala da taglia ils 15 da december 2006 in seminari public d'in mez di davart il tema actual "Il nov attest da salari ed il nov reglament da las spesas" (annunzia sur la homepage da l'uniun grischuna da las fiduziarias e dals fiduziaris www.stvgr.ch u sur andrea.schmidt@7270.ch). Il seminari ha lieu a Cuira e sa drizza a fiduziarias ed a fiduziaris, a biros da persunal, ma er a tut las persunas interessadas. Ultra da quai vegn l'administraziun da taglia a realisar ensemen cun l'uniun d'artisanadi e da mastergn in'occurrenza davart il medem tema il cumenzament da l'onn 2007.

Prestaziuns che na ston betg vegnir decleradas

Da princip èn suttamessas tut las prestaziuns da la patruna u dal patrun a l'obligaziun da pajar taglia e ston vegnir inditgadas en l'attest da salari. Per motivs da la pratitgabladad na ston differentas prestaziuns betg vegnir decleradas. Sche las patrunas u sch'ils patruns concedan per exempel a lur lavurantas ed a lur lavurants rabats sin agens products ch'èn destinads a l'agen diever, che na surpassan betg il rom da quai ch'è usità e che cuvran almain il pretsch custant, èn quests rabats libers da taglia. Sco usitads valan per exempel rabats da gronds negozis fin a 20% dal pretsch da vendita, tar victualias fin a 10%. Percunter ston grondas acquisiziuns cun in fitg grond rabat, per exempel la cumpra d'in auto cun 35% rabat, vegnir inditgadas en il nov attest da salari.

Ultra dals rabats usitads na ston plinavant tranter auter er las suandantas prestaziuns betg vegnir decleradas en il nov attest da salari:

- abunaments da mesa taxa che vegnan consegnads gratuitamain

- diever privat d'apparats da lavur (natel, computer e.u.v.)

- regals usitads en natiralias fin a 500.- francs per eveniment

- parcadi gratuit al lieu da lavur

- avantatgs finanzials en furma da schecs da REKA fin a 600.- francs per onn (i ston vegnir declerads mo avantatgs finanzials che surpassan 600.- francs per onn).

Curs da scolaziun e da furmaziun supplementara

Cuntrari a l'attest da salari da fin ussa prevesa il nov attest da salari ina lingia separada per ils custs da la furmaziun supplementara che vegnan pajads da la patruna u dal patrun. Il motiv è ch'i dat adina puspè intschertezzas, sche la lavuranta u sch'il lavurant deducescha "custs per la furmaziun supplementara" en sia decleraziun da taglia. En quests cas sto l'autoritad da taglia sclerir, sche la patruna u sch'il patrun ha indemnisà questas expensas a la lavuranta u al lavurant. Cun il nov attest da salari pon vegnir evitadas questas malcumadaivladads. Da nov vala la suandanta regulaziun:

- Indemnisaziuns che la patruna u ch'il patrun paja en furma da daners ad ina lavuranta u ad in lavurant per la scolaziun e per la furmaziun supplementara ston adina vegnir inditgadas en il nov attest da salari. Sch'i sa tracta da custs per la furmaziun supplementara, als po la lavuranta u il lavurant deducir en sia decleraziun da taglia privata.

- Contribuziuns a la scolaziun ed a la furmaziun supplementara che la patruna u ch'il patrun paja ad autras instituziuns (p.ex. ad ina scola) ston vegnir inditgadas mo, sch'ellas importan almain 12'000.- francs en in onn. La patruna u il patrun na sto betg differenziar tranter custs per la furmaziun supplementara e custs per la scolaziun. La dumonda da l'imponibladad da taglia vegn fatga en la decleraziun da taglia da la lavuranta u dal lavurant.

Gremi: administraziun da taglia

Funtauna: rg administraziun da taglia

Data: 27.11.2006